I Aalborg svarede 89 procent rigtigt på fem spørgsmål om eksempelvis det europæiske flag, antallet af EU-medlemmer og euroen. I København var det kun halvdelen, som kunne svare rigtigt. Europabevægelsen konstaterer i en pressemeddelelse, at det blågule Europa-flag på den europæiske festdag var hejst i 42 af landets 98 kommuner 9. maj. Alle busserne i det københavnske busselskab Movia kørte rundt med både et dansk og et europæisk flag. Ifølge Europabevægelsens landsformand Erik Boel er det "en stor gevinst for Danmark, at den danske befolkning tager aktivt del i EU-debatten". /ritzau/

Referat:
Nordjyderne har størst viden om EU. Det er konklusionen på en lille rundspørge, som Europabevægelsen lavede på Europadagen 9. maj i Århus, Aalborg, Rønne og København.